Diari Oficial de la Generalitat Valenciana


Sumari del DOGV 8967, del 04-12-2020 (2020/10919)

Informació pública de l'inici d'expedient de localització, excavació, exhumació i identificació de les víctimes del franquisme inhumades en el cementeri municipal de Segorbe (Castelló).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8967

Data del DOGV
:   04-12-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/10656


Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Informació pública de l'inici d'expedient de localització, excavació, exhumació i identificació de les víctimes del franquisme inhumades en el cementeri municipal de Segorbe (Castelló). [2020/10497]  
A l'efecte de donar complit tràmit a l'article 44 de la Llei 39/2015, d'1 d'octubre, del procediment administratiu comú de les administracions públiques, quan els interessats en un procediment siguen desconeguts o s'ignore el lloc de notificació, s'emet el següent anunci:  
  
S'ha sol·licitat per part de la Conselleria de Participació, Transparència, Cooperació i Qualitat Democràtica a través de la Direcció General de Cultura i Patrimoni, de la Conselleria d'Educació, Cultura i Esport l'autorització de les actuacions arqueològiques previstes en el projecte de «localització, excavació, exhumació i identificació de les víctimes del franquisme inhumades en el cementeri municipal de Segorbe (Castelló)».  
Que junt a la sol·licitud s'ha presentat la documentació preceptiva en compliment del que es disposa en l'Ordre PRE/2568/2011, de 26 de setembre, per la qual es publica l'Acord del Consell de Ministres de 23 de setembre, en el qual s'ordena la publicació en el BOE del Protocol d'actuació en exhumacions de víctimes de la guerra i la dictadura.  
  
L'activitat està promoguda per la Conselleria de Participació, Transparència, Cooperació i Qualitat Democràtica. L'execució del projecte serà duta a terme per l'Associació Científica ArqueoAntro.  
Que segons els estudis d'investigació, i atesa la documentació i als antecedents històrics, podrien jaure encara en la en fossa comuna de represaliats pel franquisme de la sepultura 3/fila 2 del cementeri municipal de Segorbe (Castelló), les següents víctimes afusellades el 28.06.1939:  
1. Miguel Herrero Bononad  
2. Ramón Bielsa Máñez  
3. José Moros Puertas  
4. Miguel Muñoz Bibiano  
5. Manuel Fenollosa Medina  
6. Pascual Frías Sánchez  
7. Francisco García Marín  
8. Ignacio García Simón  
9. Vicente Herbás Giner  
10. Luis Llora Villagrasa  
11. Francisco Martín Morro  
12. Antonio Muñoz Barrachina  
13. Joaquín Sánchez Calvo  
14. Melchor Santamaría Fenollosa  
15. Manuel Simón Soriano  
Que a l'efecte de garantir l'audiència dels possibles interessats, de conformitat amb la Llei 39/2015, d'1 d'octubre, del procediment administratiu comú de les administracions públiques, s'exposa al públic per 15 dies en el BOE i en el Diari Oficial de la Generalitat Valenciana, a l'efecte de que els familiars de les víctimes i aquells que tinguen un interés, puguen personar-se en el procediment, d'acord amb l'article 8 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana i el protocol d'actuació aprovat, annex, Ordre PRE/2568/2011, de 26 de setembre (BOE 232, 27.09.2011).  
  
Les al·legacions, suggeriments o observacions efectuades podran ser remeses per escrit per a la seua consideració a la Direcció General de Qualitat Democràtica, Responsabilitat Social i Foment de l'Autogovern a través de la seua bústia de correu electrònic bkaizpcvvzlwavaqmj@clh.vy  
Es farà constar el nom i cognoms i el DNI, NIE de qui pretenga personar-se en el procediment  
  
València, 25 de novembre de 2020.- El director general de Qualitat Democràtica, Responsabilitat Social i Foment de l'Autogovern: José Ignacio Pérez Rico.